Netumbo se niggie boots haar glo na - Misdaad - Republikein
Sunday, May 24th, 16:07:09
Netumbo se niggie boots haar glo na
'n Twitter-gebruiker – oënskynlik die adjunk- eerste minister en die minister van internasionale betrekkinge en samewerking, me. Netumbo Nandi-Ndaitwah – het 'n pleidooi gerig aan die Ugandese staatshoof, pres. Yoweri Museveni, om aan 'n dogter van haar asiel toe te staan.
Die persoon agter dié plasing vra ook vir die beëindiging van alle doodsdreigemente teen dié dogter. "Ek kan nie 'n kind verloor nie," lui die boodskap voorts.
Verskeie wêreldleiers, soos die Amerikaanse staatshoof, pres. Donald Trump, word by name by dié tweet ingesluit in 'n oënskynlike poging om hul aandag op die erns van die saak te vestig.
Nandi-Ndaitwah het Sondagaand in 'n onderhoud met NBC-nuus gesê die Twitter-rekening is nie hare nie.
Volgens die adjunkpremier het haar niggie, me. Latenda Kalimba, wat in die Verenigde Koninkryk woon, ver­skeie sosialemediarekeninge in Nandi-Ndaitwah se naam oopgemaak.